
BULETIN DE AVERTIZARE
Nr. 31 din 07.07.2026


          Pentru prevenirea și combaterea organismelor dăunătoare: Viermele merelor (Cydia pomonella)- generația a II-a, Afide (Aphis sp.) Rapăn (Venturia inequalis), Făinare (Podosphaera leucotricha), Monilioza (Monilinia sp.), la pomii fructiferi semințoși (măr, păr, gutui).

   
                                     Viermele merelor

    Viermele merelor (Cydia pomonella) este unul dintre cei mai periculoși dăunători ai mărului, având o foarte bună capacitate de adaptare la condițiile de mediu. Comportamentul dăunător impune monitorizarea și controlul constant al acestuia.
   Adultul este un fluture de talie mică, cu anvergura aripilor de 15-22 mm și lungimea corpului de 10 mm. Aripile anterioare sunt de culoare brună-cenuşie, cu benzi transversale de culoare cenuşie-închis. La vârful aripilor anterioare prezintă o pată în formă de semilună brună, cu luciu metalic, delimitată de un chenar roșiatic. Aripile posterioare sunt de culoare brun-roşcată cu strălucire arămie. Marginile apicale ale aripilor sunt prevăzute cu franjuri. Larva este o omidă de culoare roz deschis, cu capul de culoare brună iar la dezvoltare completă are 15-20 mm lungime. 
   Dezvoltă 2 generații pe an și iernează în stadiul de larvă complet dezvoltată, într-un cocon de mătase, pe sub scoarța trunchiului, în crăpăturile acestuia sau în locurile de depozitare a fructelor. Generația a II-a se dezvoltă începând cu a doua jumătate a lunii iulie, până în septembrie. Ouăle acestei generații sunt depuse direct pe fructe, mai rar pe frunze. Larvele pătrund în fructe pe partea laterală și acoperă orificiul cu o frunză sau alt fruct. La dezvoltarea completă, larvele ies din fructe și migrează spre adăposturi de iernare, unde stau în diapauză până în primăvara următoare. Viermele merelor atacă în special mărul și părul, dar pot ataca uneori și gutuiul și prunul. Atacul larvelor poate fi sub formă de rosături superficiale sau sub formă de galerii cu excremente și rosături brunificate în jurul orificiul de perforare. Acest tip de atac este cunoscut sub denumirea de “mere viermănoase”.
 Larvele generației a II-a atacă fructele aproape de maturitate, fortând coacerea acestora mai devreme. O parte din acestea cad, neputându-se hrăni, o parte putrezesc sau rămân în pom însă au o valoare comercială scăzută. Fructele atacate, chiar dacă sunt ajunse la maturitate, nu se pot păstra deoarece orificiile create de larvă permit pătrunderea unor microorganisme ce determină putrezirea (ciuperca Monilinia fructigena ce determină apariția moniliozei).Pagubele pot totaliza 70-80 % din producție.
  Tratamentul V pentru:
- Rapăn (Venturia inaequalis), făinare (Podosphaera leucotricha), afide (Aphis sp.) la culturile de măr și păr.









            Rapănul marului                                                      Făinarea mărului
     






                  
                                                                                                      Afide

  Rapănul (Venturia inaequalis la măr, Venturia pirina la păr) este o ciupercă păgubitoare care apare prima dată pe frunze, peduncul, sepale și fructe, unde provoacă daunele cele mai importante, ducând la deformarea și crăparea acestora, iar mai rar poate să atace și lăstari. Pe frunze apar mai multe pete care se unesc și ocupă o suprafaţă mare, reducând astfel capacitatea de fotosinteză şi de hrănire a pomilor. Fructele atacate se deformează, crapă şi cad ca urmare a atacului. Lăstarii atacaţi se usucă sau îngheaţă în timpul iernii. În prima fază a infecţiei, pe frunze apare o pată de decolorare puţin gălbuie transparentă, care mai târziu se transformă în măsliniu.
 Boala este produsă de ciuperca Venturia, fiind cea mai întâlnită şi importantă afecţiune a mărului şi părului, care în condiţii favorabile poate compromite semnificativ cultura atât cantitativ, cât şi calitativ. Ciuperca iernează pe frunzele infectate căzute pe sol, sau ca miceliu de rezistenţă, pe ramuri. Primăvara, în funcţie de temperatură şi umiditate, are loc infecţia primară de la sfârşit de martie şi până la început de iunie, care este şi cea mai periculoasă. În acest interval critic, de aproximativ 10 săptămâni, planta este foarte sensibilă la atacul de rapăn. 
   Făinarea la măr (Podosphaera leuchotrica) este o boală fungică frecventă, manifestată prin pâsle albicioase-cenușii pe frunze tinere, lăstari și flori, cauzând deformarea, uscarea acestora și pierderi de recoltă. Ciuperca iernează pe mugurii terminali, de creștere, dar și pe cei florali. Mugurii infectaţi de regulă sunt cei care pleacă lent în vegetaţie. Putem observa destul de des situaţii in care pe anumite ramuri, mugurii refuză să plece în vegetaţie sau sunt foarte lenţi în dezvoltarea lor. Mugurii infectaţi, care vor pleca mai târziu, vor asigura o sursă puternică de infecţie primară (conidii), exact în momentul când mugurii sănătoși plecaţi mai devreme au format ţesuturi noi, imature, susceptibile la infecţia cu făinare. Făinarea mărului poate produce infecţii și la nivelul florilor. Fenomenul se poate manifesta foarte puternic în cazul soiurilor sensibile la făinare. Florile nu se dezvoltă normal, petalele tind să crească deformat, alungit. Nedezvoltându-se corect, petalele nu vor mai avea culoarea și fragilitatea specifică. Din contră, vor fi decolorate și vor avea un aspect cărnos, rigid. Din cauza acestor simptome, se va manifesta bine cunoscutul simptom „flori de ceară”. Întreaga inflorescență se va acoperi cu o pulbere albă, specifică acestei boli.
    Afidele la măr și păr (Aphis sp.)- păduchii de plante- sunt insecte mici (1-3 mm), verzi, negre sau brune, care formează colonii dense pe partea inferioară a frunzelor și pe lăstarii tineri. Sunt hermafrodite și au o rată de reproducere foarte rapidă. Sug sucul celular din frunze, cauzând încrețirea și răsucirea acestora. Excretă o substanță lipicioasă ("roua de miere") pe care se dezvoltă ciuperci (fumagina).


 Efectuați tratamentul folosind unul din următoarele produse:
     -pentru combaterea rapănului-
- Thiovit Jet 80 WG în cantitate de 5-8 kg /ha  sau
- Chorus 50 în cantitate de 0,45-0,75 kg/ha sau
- Switch 62,5 WG în cantitate de 0,8-1 kg/ha sau
- Merpan 80 WDG (Flo-Captan) – în cantitate de 2 kg/ha sau
- Erune  în cantitate de 1,125 l/ha

     -pentru combaterea făinării-
-Score 250 EC (Mavita 250 EC) în concentratie de 0.15% sau
-Luna Experience 400 SC  in concentratie de 0.075% sau
-Dagonis în cantitate de 0,72 l/ha sau
- King 250EW (Tebusha 250EW) în cantitate de 0,75 l/ha (0,05%)

  
   Acestea  se pot folosi în amestec cu unul din insecticidele de mai jos (pentru combaterea viermelui merelor , a afidelor):
- Laser 240 SC (Nexuba) 0,9 l/ha
- Shenzi 200SC (Suvisio) 150-175 ml/ha
- Affirm 3-4 kg/ha
- Karate Zeon (Ninja) în concentrație de 0.015% sau
- Mospilan 20 SG / (Krima 20 SG ) în concentratie de 0.375 Kg/ha sau
- Ovipron Top (Vernoil) 2,5 l la 100 l apa 

  sau alte produse cu efect similar omologate în România. 
  Perioada optimă pentru efectuarea tratamentului: la depistarea simptomelor. Tratamentul se repetă după 8-10 zile cu o alta varianta de produse.
       La prepararea soluției se vor respecta toate instrucțiunile de folosire, de pe eticheta produsului. Luați măsurile ce se impun pentru protecția mediului înconjurător!  Măsuri alternative de combatere: mecanice, fizice, biologice. Metodele durabile: biologice, fizice, mecanice și alte metode nechimice trebuie preferate metodelor chimice, dacă acestea asigură un control corespunzător al organismelor dăunătoare.
      Respectați cu strictețe normele de lucru cu produse de protecție  a plantelor, normele de protecție și securitatea muncii, de protecție a albinelor și a animalelor, prevederile Ordinului MADR nr.185/10.05.2023 privind aprobarea codului de conduită al utilizatorului profesionist de produse de protecție a plantelor și al apiculturii , precum și  Protocolul de colaborare nr. 328432/2015 încheiat cu ROMAPIS (privind implementarea legislației, în vederea protecției familiilor de albine, împotriva intoxicațiilor cu produse pentru protecția plantelor).
     Respectați prevederile Ordinului Ministrului Agriculturii și Dezvoltării Rurale nr.297/2017 privind aprobarea de bune practici pentru utilizarea în siguranță a produselor de protecție a plantelor.
      Respectați obligațiile ce vă revin conform Ordinului Ministrului Agriculturii si Dezvoltării Rurale, al Ministrului Mediului Apelor si Pădurilor și al Presedintelui Autoritătți Naționale Sanitar Veterinare și pentru Siguranța Alimentelor nr. 352/636/54/2015 pentru aprobarea normelor privind ecocondiționalitatea în cadrul schemelor și măsurilor de sprijin pentru fermieri în România ,cu modificările ulterioare.
                      
       Șef serviciu zonal,			                                        Întocmit,
  Ing.  Marinela IOJA			                 Ing. Gabriela ARDELEANU


      
Având în vedere implementarea cerinţelor legale în materie de gestionare referitor la ,,Introducerea pe piaţă a produselor de protecţia plantelor “(SMR 7, SMR 8), agricultorii, care prin activitatea lor depozitează, manipulează şi utilizează produse de protecţie a plantelor au următoarele obligaţii:	
1. Să utilizeze numai produse de protecţie a plantelor omologate de Comisia Naţională de Omologare a Produselor de Protecţie a Plantelor, care se regăsesc în baza de date PEST-EXPERT. 
2. Să utilizeze produsele de protecţie a plantelor doar în scopul pentru care acestea au fost omologate şi numai în conformitate cu instrucţiunile de utilizare- doza/ha,to, cultura, agentul de dăunare şi respectarea momentului aplicării. Aplicarea produselor de protecţia plantelor  trebuie realizată numai la avertizare.
           3. Să se asigure ca produsele de protecția plantelor clasificate ca foarte toxice (T+) și toxice (T) vor fi utilizate numai de persoane juridice care dețin autorizație pentru utilizarea acestor produse, emisă de Oficiul Fitosanitar Județean.
4. Să nu aplice tratamente cu produse de protecţie a plantelor în zonele de protecţie a resurselor de apă, în zonele de protecţie sanitară şi ecologică, precum şi în alte zone protejate stabilite în condiţiile legii.
5. Să respecte condiţiile de depozitare, manipulare şi utilizare a produselor de protecţia plantelor în exploataţiile agricole, in exploatatiile agricole, conform Ghidului de bune practici de utilizare si depozitare a produselor de protectia plantelor eliberat de Autoritatea Nationala Fitosanitara.
6. Să păstreze o perioadă de cel puțin 3 ani documentele de evidență contabilă a produselor de protecția plantelor depozitate și utilizate în exploatație , precum și Registrul de evidență a tratamentelor cu produse de protecția plantelor.
Normele privind ecocondiţionalitatea sunt obligatorii pentru toţi beneficiarii de fonduri europene  care vor respecta OM 352/2015 și vor consulta Ghidul fermierului postat pe site: http://www.apia.org.ro/ro/
Toţi producătorii agricoli, care deţin suprafeţe cu culturi agricole în câmp şi spaţii protejate, indiferent de suprafaţa cultivată, sunt obligaţi să deţină un registru de evidenţă a tratamentelor fitosanitare, completat la zi după efectuarea fiecărui tratament, prin completarea într-un registru, după modelul anexat:


                                                               REGISTRUL
DE EVIDENŢĂ A TRATAMENTELOR CU PRODUSE DE PROTECŢIE A PLANTELOR
	Data efectuării
tratam
(ziua luna, anul)
	Cultura şi
locul unde
este
situat 
terenul
	Timpul apli
cării
(fenofaza)
	Tratamentul efectuat
	Numele, pre-numele pers.
responsabile  de efectuarea tratamentului, semnătura
	Data
începerii recoltării produsului
agricol
	Nr. si data
document prin care s-a dat  în consum populaţiei

	
	
	
	Agentul de dăunare
boli/
dăunători/
buruieni
	Denu
mire
ppp
folosit
	Doza
Omolo
gată
/doza folosită
	Supra
faţa,
(ha)
	Cantităţi
utilizate
(kg, l)
	
	
	

	

	
	
	
	
	
	
	
	
	
	


*Conform Reg. CE nr. 1107/2009, art. 67, (1).

 Producătorul agricol numerotează paginile registrului. Pe spatele registrului (pe ultima pagină) se menţionează câte pagini conţine registrul, purtând semnătura (şi ştampila, după caz) fermierului sau administratorului societăţii.

